Document ID: 32008D0482

32008D0482
L 163/52
SLUŽBENI LIST EUROPSKE UNIJE
23.06.2008.
ODLUKA VIJEĆA 2008/482/ZVSP
od 23. lipnja 2008.
o izmjeni Odluke 2008/134/ZVSP o Policijskoj misiji Europske unije za Palestinska područja
VIJEĆE EUROPSKE UNIJE,
uzimajući u obzir Zajedničku akciju Vijeća 2005/797/ZVSP od 14. studenoga 2005. o Policijskoj misiji Europske unije za Palestinska područja (1), a posebno njezin članak 14. stavak 2., u vezi s člankom 23. stavkom 2. drugom alinejom Ugovora o Europskoj uniji,
budući da:
(1)
Vijeće je 14. studenoga 2005. donijelo Zajedničku akciju 2005/797/ZVSP o osnivanju Policijske misije Europske unije za Palestinska područja (EUPOL COPPS) za razdoblje od tri godine. Operativna faza misije EUPOL COPPS započela je 1. siječnja 2006.
(2)
Vijeće je 18. veljače 2008. donijelo Odluku 2008/134/ZVSP o provedbi Zajedničke akcije 2005/797/ZVSP o Policijskoj misiji Europske unije za Palestinska područja (2), koja je utvrdila financijski referentni iznos za pokrivanje izdataka povezanih s misijom EUPOL COPPS za razdoblje od 1. ožujka 2008. do 31. prosinca 2008.
(3)
Financijski referentni iznos za EUPOL COPPS bi trebalo povećati radi pojačanja njegovih aktivnosti,
ODLUČILO JE:
Članak 1.
Članak 1. Odluke 2008/134/ZVSP zamjenjuje se sljedećim:
„Članak 1.
Financijski referentni iznos namijenjen pokrivanju izdataka povezanih s Policijskom misijom Europske unije za Palestinska područja (EUPOL COPPS) od 1. ožujka 2008. do 31. prosinca 2008. iznosi 6 000 000 EUR.”
Članak 2.
Ova Odluka proizvodi učinke na dan donošenja.
Članak 3.
Ova se Odluka objavljuje u Službenom listu Europske unije.
Sastavljeno u Luxembourgu 23. lipnja 2008.

Labels: 18
15
5